**ŠAKIŲ RAJONO SAVIVALDYBĖS JAUNIMO KŪRYBOS IR SPORTO CENTRAS**

**Biudžetinė įstaiga, V. Kudirkos g. 64, Šakiai, LT-71124, tel. (8345) 60187,**

**el. p.** administracija@sakiujksc.lt**Duomenys kaupiami ir saugomi Juridinių asmenų registre, kodas 190824054**

PROJEKTO “ATRASK SAVE” 2016 METŲ VEIKLOS ATASKAITA

1. **Informacija apie projektą**

**Projekto „Atrask save“ tikslas** - suteikti jaunuoliams aktyvumo skatinimo priemones, atsižvelgiant į tai, kokį pasiūlymą jaunas žmogus pageidauja gauti: dirbti, mokytis ar atlikti praktiką.

**Projekto įgyvendinimo laikotarpis**: 2015-09-21 – 2018-09-20.

**Projekto tikslinė grupė**: neregistruoti darbo biržoje, nedirbantys, nesimokantys asmenys nuo 15-29 m.

**Teikiamos paslaugos:**

* Vaiko minimalios priežiūros paslaugos;
* Pagalbos pažįstant save paslaugos;
* Socialinių ir gyvenimo įgūdžių paslaugos;
* Motyvavimo paslaugos;
* Informavimo ir konsultavimo apie jauno žmogaus galimybes paslaugos;
* Įtraukimo į visuomenei naudingą veiklą paslaugos;
* Tarpininkavimo su švietimo įstaigomis paslaugos;
* Savanorystės organizavimas;
* Tarpininkavimo su TDB paslaugos.
1. **Vykdytos veiklos**

2016 m. į projekto „Atrask save“ veiklas įtraukti 29 dalyviai, iš jų 2 nepilnamečiai asmenys nuo 16-17 m., 10 dalyvių priklausančių socialinės rizikos grupei. Atsižvelgdama į kiekvieno jauno žmogaus individualius poreikiusir į tai kokį pasiūlymą pageidauja gauti: dirbti, mokytis ar atlikti praktiką, buvo teikiamos ir vykdytos šios paslaugos bei veiklos:

* Švietimo sistema:

-**pagalbos pažįstant save paslaugos.** Siekiama padėti jaunam žmogui įsivardinti savo poreikius, jausmus, baimes, jas atpažinti, suvokti ir mokytis valdyti. Jaunuoliai dirbo su savęs vertinimu, savęs pažinimu konfliktinių situacijų metu. Stipriųjų ir silpnųjų asmenybės pusių įsivertinimas;

-**socialinių ir gyvenimo įgūdžių ugdymas**. Veiklos, kurių metu įgyjami santykio užmezgimo, plaikymo su bendraamžiais, tėvais, kitais suaugusiais įgūdžiai. Grupinio ir individualaus darbo įgūdžių lavinimas;

-**motyvavimo paslaugos**. Siekiama sukurti aplinką ir organizuoti veiklas, kurios motyvuotų jauną žmogų būti aktyviu siekiant savirealizacijos. Pagalba įsivardijant trumpalaikius ir ilgalaikius gyvenimo tikslus. Asmeninio plano sudarymas, susijus su mokymų ir tolimesne karjera, įvairių testų sprendimai ir aptarimai.

* Darbo rinka:

-**informavimo ir konsultavimo apie jauno žmogaus galimybes paslaugos**. Pagalba jaunam žmogui įsivardijant trūkstamą informaciją. Informavimas ir konsultavimas vykdytas šiomis temomis, atsižvelgiant į jauno žmogaus poreikius: darbas, santykiai, laisvalaikis, žmogaus teisės ir pirmas būstas. Veiklos, kurių metu jaunas žmogus buvo mokamas kritiškai vertinti informacijos srautą, identifikuoti aktualiausią informaciją ir gebėti ja pasinaudoti, siekiant sprendimo priėmimo;

-**tarpininkavimo su teritorine darbo birža paslaugos**. Veiklos, kurių metu būtų išaiškintos priežastys, lemiančios jauno žmogaus neaktyvumą darbo rinkoje, sunkumai ieškant darbo, įsidarbinant.

* Kokybiška praktika:

-**nukreipimo į savanorystės veiklas paslaugos.** Kontaktavimas su būsimais savanoriais iki jiems pasirašant savanoriškos veiklos sutartį, informavimas ir konsultavimas apie, savanoriškos veiklos galimybes, lūkesčių išaiškinimas, galimybių vykdyti konkrečias veiklas aptarimas. Susitikimų būsimiems savanoriams su savanorius priimančiomis organizacijomis organizavimas, numatomų jiems skirti veiklų vykdymo bei grafikų aptarimas.

 Per 2016 metų III ketvirtį jaunuoliams buvo sudaryti 15 individualūs veiklos planai (IVP) atitinkantys jų poreikius ir galimybes. 2 IVP - siekiant atlikti kokybišką praktiką, 2 IVP-(re)integruojant į švietimo sistemą ir 11 IVP- (re)integruojant į darbo rinką, 3 jaunuoliai atsisakė dalyvauti projekte dėl asmeninių priežasčių.

 Galima pasidžiaugti ir pirmaisiais projekto „Atrask save“ dalyvių rezultatais. 1 dalyvis sėkmingai buvo (re) integruotas į darbo rinką (Šakių rajono Griškabūdžio žemės ūkio bendrovė), 1 jaunuolis sugrįžo į švietimo sistemą (IĮ Avaris). Šie du jaunuoliai sėkmingai toliau dirba ir mokosi. Pasirašyta 2 savanoriškos veiklos sutarys ir 2 panelės buvo nukreiptos į savanorystę (Labdaros ir paramos fondas Lekėčių bendruomenės centras Vaikų dienos centras).

 Regioninėje spaudoje paskelbti 3 pranešimai, informuojantys apie vykdomą projektą, rezultatus, kvietimą jame dalyvauti.

 Siekiant gerinti tarpinstitucinį bendradarbiavimo tinklą, užmegzti kontaktai su šiomis organizacijomis: vaikų teisių apsaugos skyriumi, Šakių rajono savivaldybės administracijos Lekėčių seniūnijos socialine darbuotoja.

 Rugsėjo ir spalio mėnesiais dalyvavau 2 dienų vietos JGI koordinatorių susitikime Kaune. Man, kaip naujai darbuotojai buvo galimybė išsakyti savo lūkesčius, pasimokyti iš kolegų, sužinoti kodėl darbas su jaunimu yra svarbus.

 Rugsėjo 20-21 dienomis Vilniuje dalyvavau Jaunimo reikalų departamento prie Socialinės apsaugos ir darbo ministerijos organizuotose mokymuose „Darbo su jaunimo formos ir principai“, kurių metu sužinojau jaunimo darbuotojo profesines ribas, kokios yra metodinės laikysenos, pagrindiniai darbo su jaunimo formos ir principai (individualus, mobilus gatvės darbas su jaunimu). Man šie mokymai suteikė žinių apie bendravimą su jaunuoliais, konfliktų sprendimą ir kaip efektyviai komunikuoti pritaikant koučingo metodą.

 Gruodžio 8 d. dalyvavau vienos dienos vietos JGI koordinatorių susitikime. Šio susitikimo metu gavau padėka iš Jaunimo reikalų departamento prie Socialinės apsaugos ir darbo ministerijos direktoriaus Vydūno Trapinsko padėką už patikimumą ir paaugusius rezultatus. Džiaugiuosi, kad buvau įvertinta už darbą, nes tai didelis projektas, kuris pradžioje laukė nemažai iššūkių – reikėjo įvertinti tikslinę grupę ir surasti efektyviausius būdus jai pasiekti.